**ADATKEZELÉSI TÁJÉKOZTATÓ**

**Az Állategészségügyi és Ebrendészeti Szolgálat által befogott gazdátlan állatok örökbefogadásához kapcsolódó adatkezeléshez**

*(hatályos 2023.01.20. napjától)*

**BEVEZETŐ**

Az Állategészségügyi és Ebrendészeti Szolgálat (továbbiakban: Szolgálat) Szombathely Megyei Jogú Város Polgármesteri Hivatala Hatósági Osztály Közterület-felügyelet szervezeti egység része, amely jogszabályokban meghatározott állategészségügyi feladatokat és szolgáltatásokat lát el Szombathely Megyei Jogú Város közigazgatási területén.

Szombathely Megyei Jogú Város Polgármesteri Hivatala (továbbiakban: Hivatal) az örökbefogadónak jelentkező érintettek személyes adatainak kezelésével kapcsolatban a jelen tájékoztatóban foglalt előzetes tájékoztatást adja az Európai Parlament és a Tanács 2016. április 27-i (EU) 2016/679 rendeletének (a továbbiakban: GDPR) 13. cikkében foglaltak szerint.

**AZ ADATKEZELŐ ÉS KÉPVISELŐJE ELÉRHETŐSÉGEI**

Az adatkezelő:

Neve: Szombathely Megyei Jogú Város Polgármesteri Hivatala

*(a továbbiakban: Hivatal vagy Adatkezelő)*

Székhely: 9700 Szombathely, Kossuth L. utca 1-3.

Levelezési cím: 9700 Szombathely, Kossuth L. utca 1-3.

Képviselője: Dr. Károlyi Ákos, jegyző

E-mailcíme: jegyzo@szombathely.hu

**ADATVÉDELMI TISZTVISELŐ NEVE ÉS ELÉRHETŐSÉGE**

Neve: Dr. Szalai Adrienn

E-mailcíme: adatvedelem@szombathely.hu

Telefonszáma: +36 (94) 520-248; +36 (20) 294-7861

**ADATKEZELÉSSEL ÉRINTETT SZEMÉLYEK ÉS A KEZELT ADATOK KÖRE, AZ ADATKEZELÉS CÉLJA, JOGALAPJA**

Érintettek köre: A Szolgálat által befogott állatok örökbefogadására jelentkező személyek.

Adatkezelés célja:Az örökbefogadó azonosítása, az örökbefogadási szerződés megkötése, valamint a szerződésben vállalt feltételek ellenőrzése.

Az adatkezelés jogalapja: az adatkezelés szerződés teljesítéséhez szükséges (GDPR 6. cikk (1) bekezdés b) pontja alapján).

A kezelt adatok köre: az örökbefogadó személy neve; születési neve, helye és ideje; anyja neve; lakcíme; személyazonosító okiratának száma; telefonszáma; elektronikus levélcíme.

**A SZEMÉLYES ADATOK MEGISMERÉSÉRE JOGOSULTAK ÉS A SZEMÉLYES ADATOK CÍMZETTJEI (ADATTOVÁBBÍTÁS, ADATFELDOLGOZÁS)**

Az adatok megismerésére jogosult személyek köre: A megadott személyes adatokat kizárólag a Hivatal Hatósági Osztályának vezetője, valamint az örökbefogadással foglalkozó kijelölt munkatársai ismerhetik meg.

Adattovábbítás: A személyes adatok sem EU-n belül más adatkezelő részére, sem harmadik országba, sem nemzetközi szervezet részére nem kerülnek továbbításra.

Adatfeldolgozók: a Hivatal az adatkezelési cél elérése érdekében adatfeldolgozót nem vesz igénybe.

**ADATKEZELÉS HELYE, MÓDJA, IDŐTARTAMA**

Az adatkezelés helye, módja: a Hivatal az örökbefogadáshoz szükséges nyilatkozatokat és szerződést papír alapon tárolja, amelyhez csak a Hivatal által kijelölt munkatárs fér hozzá.

Az adatok megőrzésének ideje: a megadott adatokat a Hivatal – az iratkezelési szabályzatnak megfelelően – az örökbefogadási szerződés megkötését követő öt évig őrzi meg, az őrzési idő leteltével az adatok megsemmisítésre, felismerhetetlenné tételre kerülnek.

**ADATBIZTONSÁG**

A Hivatal gondoskodik az adatok biztonságáról, megteszi mindazon technikai és szervezési intézkedéseket, és kialakítja azokat az eljárási szabályokat, amelyek a GDPR titoktartásra, és az adatkezelés biztonságára vonatkozó szabályainak érvényre juttatásához szükségesek. Megfelelő intézkedésekkel védi az adatokat a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés ellen.

**AUTOMATIZÁLT DÖNTÉSHOZATAL, PROFILALKOTÁS**

Az Adatkezelő a jelen tájékoztatóban meghatározott adatkezelési célokkal összefüggésben automatizált döntéshozatalt nem alkalmaz, a személyes adatokat profilalkotási céllal nem kezeli.

**AZ ÉRINTETT JOGAI**

Az Érintettnek lehetősége van arra, hogy a rá vonatkozó személyes adatokkal kapcsolatban bármikor, korlátozás nélkül tájékoztatást, az adatokhoz való hozzáférést; helyesbítést; törlést; az adatkezelés korlátozását; valamint az adatok hordozhatóságát kérje. Az Érintett a fentiekben meghatározott jogait az adatkezelő elérhetőségein gyakorolhatja.

Az adatkezelő indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatja az Érintettet a fentiek szerinti kérelem nyomán hozott intézkedésekről. Szükség esetén ez a határidő további két hónappal meghosszabbítható.

Az Adatkezelő a kért információkat és tájékoztatást díjmentesen biztosítja, kivéve, ha az Érintett kérelme egyértelműen megalapozatlan vagy túlzó. Ekkor az Adatkezelő ésszerű díjat számolhat fel, vagy megtagadhatja a kérelem alapján történő intézkedést.

*A tájékoztatáshoz és hozzáféréshez való jog*

Az Érintett jogosult arra, hogy az Adatkezelő elérhetőségein keresztül a Hivataltól tájékoztatást kérjen az alábbiakra vonatkozóan:

* személyes adatainak kezelése folyamatban van-e
* milyen személyes adatait, milyen jogalapon, milyen célból, mennyi ideig kezeli
* kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait
* alkalmaz-e a Hivatal automatizált döntéshozatalt, ideértve a profilalkotást is.

Az adatbiztonsági követelmények teljesülése és az Érintett jogainak védelme érdekében a Hivatal köteles meggyőződni az Érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az Érintett személyének azonosításához kötött.

*A helyesbítéshez, a törléshez valamint a zároláshoz (adatkezelés korlátozásához) való jog*

Az Érintett személy a megadott adatainak helyesbítését, törlését, valamint zárolását az Adatkezelő elérhetőségein keresztül kérheti. Amennyiben adatait az Adatkezelő jogszabályi kötelezettség alapján kezeli, úgy ezen jogalap alapján, ebből a célból jogosult az Adatkezelő az Érintett kérése ellenére is továbbkezelni.

*Az adathordozhatósághoz való jog*

Az Érintett jogosult arra, hogy a rá vonatkozó, általa a Hivatal rendelkezésére bocsátott személyes adatait tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat kérelmére az Adatkezelő egy másik adatkezelőnek továbbítsa.

**JOGORVOSLATHOZ VALÓ JOG**

Amennyiben az Érintettnek a személyes adatainak kezelésével kapcsolatos panasza merül fel, ezt a Hivatal elérhetőségein jelezheti a panasz békés rendezése érdekében. Ha ez nem vezet eredményre, úgy személyes adataival kapcsolatos jogsértés észlelése esetén az illetékes bírósághoz vagy az adatvédelmi hatósághoz fordulhat.

Elérhetőségek:

**Szombathely Megyei Jogú Város Polgármesteri Hivatala**

Székhely: 9700 Szombathely, Kossuth L. u. 1-3.

Telefonszám: +36 (94) 520-100

Elektronikus levélcím: info@szombathely.hu

Honlap: https://www.szombathely.hu

**Adatvédelmi tisztviselő**

Neve: Dr. Szalai Adrienn

Elektronikus levélcím: adatvedelem@szombathely.hu

Telefonszám: +36 (94) 520-248; +36 (20) 294-7861

**Nemzeti Adatvédelmi és Információszabadság Hatóság**

Postacím: 1363 Budapest, Pf. 9.

Elektronikus levélcím: ugyfelszolgalat@naih.hu

Honlap: http://naih.hu